สหการประมูลรุกขายรถมือสองราคาถูกกว่าเต้นท์
สหการประมูลเปิดบริการรับฝากขายรถยนต์มือสอง เน้นราคาถูก ตั้งเป้ายอดขายขายไม่ต่ำกว่า 350 คันต่อเดือน
31 ส.ค. 2554

สหการประมูลเปิดบริการรับฝากขายรถยนต์มือสอง เน้นราคาถูก ตั้งเป้ายอดขายขายไม่ต่ำกว่า 350 คันต่อเดือน
นายเอกพิทยา เอี่ยมคงเอก กรรมการผู้จัดการใหญ่ บริษัท สหการประมูล จำกัด เปิดเผยว่า ในช่วงไตรมาสสุดท้ายของปีนี้ บริษัทฯ มีแผนที่จะรุกตลาดรถยนต์มือสองให้สอดคล้องกับการแข่งขันของธุรกิจ โดยจะเปิดให้บริการฝากขายรถยนต์มือสองที่เป็นของบุคคลธรรมดาที่นำเข้ามาประมูลขายในวันเสาร์และวันอาทิตย์ ที่ยังไม่สามารถประมูลขายได้แต่เจ้าของมีความประสงค์จะขายด่วน ก็สามารถนำรถยนต์คันดังกล่าวเข้าร่วมโครงการฝากขายกับสหการประมูล ซึ่งจะเปิดให้บริการลูกค้าทั่วไปทุกวัน ระหว่างเวลา 9.00-17.00น. ณ ลานจอดรถของสหการประมูลสำนักงานใหญ่ ถนนประชาอุทิศ โดยจะเริ่มให้บริการลูกค้าตั้งแต่วันจันทร์ที่ 5 ก.ย.54 เป็นต้นไป
“จุดเด่นของการให้บริการฝากขายรถยนต์มือสองนี้คือเรื่องราคาขาย เนื่องจากรถยนต์ทุกคันที่เข้าร่วมโครงการฝากขายจะต้องถูกกำหนดราคาร่วมกันระหว่างเจ้าของรถกับเจ้าหน้าที่ฝ่ายประเมินราคา เพื่อให้ราคารถทุกคันเป็นที่พอใจทั้งฝ่ายผู้ซื้อและผู้ขาย แต่เราจะเน้นให้ราคารถยนต์ทุกคันถูกกว่าท้องตลาดทั่วไป ทั้งนี้รถยนต์ที่เข้าร่วมโครงการฝากขายทุกคันต้องผ่านการตรวจสอบสภาพเพื่อให้พร้อมใช้งาน และจัดให้อยู่ในโซนฝากขายเพื่อความสะดวกในการเลือกซื้อของลูกค้า” นายเอกพิทยากล่าวและเปิดเผยเพิ่มเติมว่า การให้บริการรับฝากขายรถบริษัทไม่ได้ต้องการแข่งขันกับเต้นท์รถยนต์มือสองที่ส่วนใหญ่เป็นลูกค้าของบริษัทฯ เพียงแต่ว่าเป็นบริการเพิ่มเติมที่หวังจะสร้างความพึงพอใจให้กับลูกค้าทั้งผู้ซื้อและผู้ขาย
อย่างไรก็ตาม เชื่อว่าโครงการฝากขายนี้จะได้รับความสนใจและสามารถตอบโจทย์เจ้าของรถยนต์ที่ต้องการขายด่วน เนื่องจากเป็นบริการที่บริษัทไม่ได้คิดค่าดำเนินการสำหรับผู้ขาย ทั้งยังทำการตลาดให้ฟรีสำหรับรถยนต์ทุกคันที่เข้าร่วมโครงการ คาดว่าบริการฝากขายนี้จะสามารถสร้างยอดขายได้ไม่ต่ำกว่า 350 คันต่อเดือน สำหรับผู้ที่สนใจเข้าร่วมโครงการฝากขายหรือต้องการซื้อรถยนต์จากโครงการดังกล่าว